Tiener van Bloemfontein vermoor | Maroela Media
Noeline Koekemoer. Foto: Facebook
Die polisie ondersoek 'n saak van moord nadat die liggaam van 'n 15-jarige meisie van Bloemfontein Dinsdag in 'n plas bloed op haar slaapkamervloer gevind is.
Kapt. Chaka Morope, polisiewoordvoerder, het gesê die meisie se ma het laat gistermiddag op haar liggaam in hul huis in Bainsvlei afgekom toe sy terugkom van die werk af. Sy is vermoedelik met 'n stomp voorwerp geslaan en verwurg.
Volgens Morope was die slaapkamerdeur gesluit en moes die ma die deur oopbreek. Niks word uit die huis vermis nie.
Hoërskool Sand du Plessis het intussen op sy Facebook-blad die meisie geïdentifiseer as Noeline Koekemoer, 'n gr. 10-leerling aan die skool. Die skoolhoof, Willem du Buisson, het Noeline as 'n voorbeeldige en hardwerkende leerling beskryf en gesê sy sal baie gemis word.
Geen verdagtes is tot dusver geïdentifiseer nie. Marope het 'n beroep op die publiek gedoen om die ondersoekende beampte te kontak indien iemand enige inligting oor die voorval het. Ao. Maria Janse van Vuuren kan by 082 301 6154 geskakel word.
Bloemfontein Noeline Koekemoer Vrystaat
Is dit nie vreeslik nie. Hemel – die wêreld is darem siek en deurmekaar. Baie sterkte aan die ouers in hierdie vreeslike tyd.
Ek hoop hulle vang die skuldige/s!! Hier kom te VEEL mense met moord, verkragting en ander misdaad in ons land weg!!!
Ons kinders en bejaardes(sagte teikens) word uitgemoor. Hierdie is die werklike probleem in ons land en ons moet ons besig hou om HULLE te beskerm, Nie 'n stuk klip nie.
Geen ma verdien dit om op so iets af te kom nie, hoe verwerk jy dit ooit?
Dis aaklig, die arme ma. Geen maar geen ouer verdien dit nie. ek hoop hulle van die gemors skuldig aan dit. en k hoop ook hulle sit lank en dis nie `n uitgerekte hofsaak nie. Sterkte aan die ma en pa en almal wat haar geken het. Dit lyk asof sy nogal `n vreugdevolle lewens lustige jong dame was. Sterkte